নজিরবিহীন জোড়া ঘটনায় বিধানসভা সরগরম। মুখ্যমন্ত্রীর অনুপস্থিতিতেই পাস হয়ে গেল তাঁর হাতে থাকা তিন তিনটি দফতরের বাজেট। আর পরিবহণ দফতরের বাজেট বিবৃতিতে খুঁজেই পাওয়া গেল না পরিবহণমন্ত্রীর নাম। জেলবন্দি মন্ত্রীকে আড়াল করতেই কি এই কৌশল? উঠছে প্রশ্ন, সরব বিরোধীরা।
 ওয়েব ডেস্ক: নজিরবিহীন জোড়া ঘটনায় বিধানসভা সরগরম। মুখ্যমন্ত্রীর অনুপস্থিতিতেই পাস হয়ে গেল তাঁর হাতে থাকা তিন তিনটি দফতরের বাজেট। আর পরিবহণ দফতরের বাজেট বিবৃতিতে খুঁজেই পাওয়া গেল না পরিবহণমন্ত্রীর নাম। জেলবন্দি মন্ত্রীকে আড়াল করতেই কি এই কৌশল? উঠছে প্রশ্ন, সরব বিরোধীরা। বিধানসভায় দেওয়া হল ক্রীড়া ও পরিবহণ বাজেট। কিন্তু  বাজেট বইয়ের কোথাও মন্ত্রীর নাম নেই!  নামের পরিবর্তে সবজায়গাতেই আমি শব্দ ব্যবহার করা হয়েছে। বিরোধীদের প্রশ্ন বাজেট বইয়ে কোথাও কেন পরিবহণ মন্ত্রী মদন মিত্রের নাম উল্লেখ করা হল না? ক্রীড়া ও পরিবহণ মন্ত্রী জেলে থাকার কারণেই কী বাজেট বই থেকে নাম উধাও? নাম ছাড়াই কী ভাবে বাজেট বই প্রকাশ হল?  প্রশ্ন তুলছেন বিরোধীরা